Arsenal F.C. masa 2003–2004

Masa 2003–04 inggih punika masa ka-12 Arsenal Football Club ring Liga Utama Inggris tur masa ka-78 materegan ipun ring divisi pinih duur sépakbola Inggris. Kakawitin duk tanggal 1 Juli 2003 lan kapuputang duk tanggal 30 Juni 2004, antuk laga kompetitif sané kalaksanayang pantaraning Agustus lan Méi. Klub punika muputang kampanye Liga Utama Inggris dados jayanti tanpa polih kaon – rékor 26 kamenangan lan 12 sapih. Arsenal kirang becik ring winbakara piala, gugur ring semi-final Piala FA miwah Piala Liga soang-soang majeng Manchester United F.C. saha Middlesbrough, miwah babak prapat final Liga Champions UEFA majeng Chelsea.

Paweweh utama ring tim kapertama inggih punika kiper Jens Lehmann antuk £ 1.500.000 yuta; panyerang José Antonio Reyes salanturnyané katumbas ring jendéla transfer masan dingin. Arsenal ngukuhang pemain sané pinih becik miwah prasida ngarencanayang kontrak anyar majeng ring kaptén miwah gelandang Robert Pires. Kategtegan skuad punika maartos Arsenal kaanggep dados pelaib ajeng antuk gelar Liga Premier, sareng Manchester United, lan Chelsea sané kaambil olih miliarder Rusia Roman Abramovich.

Ngawit musim sane kuat nyingakin Arsenal magenah ring genah sane pinih duur ring klasemén liga sesampun petang laga. Sapih majeng tim Manchester United ring sasih September nyihnayang épisode sané nénten becik pantaraning kalih klub: makudang-kudang pemain Arsenal kadaut lan kadanda manut olih Asosiasi Sépakbola Inggris antuk pahannyane ring paiyegan massal sané memargi sesampun laga. Ring sasih Nopémber, Arsenal ngaonang Dinamo Kiev antuk asiki gol lan sayan ngresepang ngamolihang lima gol nglawan Inter Milan ring San Siro – kalih hasil sane ngawitin kampanye Liga Champions ipun. Ring pagentosan warsa, tim punika ngamolihang sia kamenangan laga liga materegan anggen ngukuhang posisi pertama. Ring minggu kapertama April, ipun gugur saking Piala FA miwah Liga Champions, sakéwanten ring panguntat sasih sampun ngamolihang status dados jayanti liga, antuk imbang 2-2 nglawan saingan lokal Tottenham Hotspur.

Telung dasa pat pemain sane mabinayan ngawakilin klub ring lima wimbakara lan wénten 15 pangripta gol sane mabinayan. Pangripta gol pinih akéh Arsenal ring warsa kaping tiga inggih punika Thierry Henry, sane ngamolihang 39 gol ring 51 laga. Jadma Prancis punika polih panghargaan Pemain Pinih Becik PFA Players' olih para sawitrané lan Pemain Sépakbola FWA Pinih Becik olih para panyurat sépakbola. Yadiastun tim Arsenal nénten prasida ring pacentokan piala, dominasi ipun ring liga kaanggep olih akéh komentator pinaka prestasi mandiri. Ipun ngamolihang julukan "The Invincibles", akeh sakadi tim Preston North End sané nénten kakaonang ring masa perdana Liga Sepakbola (1888-89). Klub puniki kaicen piala replika mas olih Liga Premier risampuné masa puput lan ipun tetep nénten kakaonang salami 49 laga, ngawentenang rekor anyar. Ring warsa 2012, tim Arsenal warsa 2003-04 ngamolihang jayanti ring kategori "Tim Pinih Becik" ring Panghargaan Masa 20 Liga Utama Inggris.